*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*254. számú előterjesztés*

Bátaszék Város Önkormányzata Képviselő-testületének 2018. október 31-én,

16,00 órakor megtartandó ülésére

*a Gondozási Központ létszámának meghatározásáról szóló határozat módosítása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Borosné Simon Zsuzsanna, a Gondozási Központ vezetője  **Törvényességi ellenőrzést végezte:** Takácsné Gehring Mária aljegyző  **Tárgyalja:**  Pénzügyi és Gazdasági Bizottság: 2018. 10.30.  Szociális Bizottság: 2018. 10.30. |

***Tisztelt Képviselő-testület!***

A Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulási Tanácsának (továbbiakban: ESzGy Tanács) 2018. július 27-én megtartott ülésén a 7/2018.(VII.27.) TT határozatával állapította meg a Gondozási Központ álláshelyeinek a számát.

Családsegítő és Gyermekjóléti Szolgálat álláshelyeinek a száma 5,5 álláshelyben került meghatározásra, melyből a TT határozat értelmében 0,75 (helyettesítő 2018.01.01.-2018.12.31.) családsegítő álláshely 2018.12.31-ével megszűnik. Az adminisztrátori álláshely 0,5-ről 0,75 álláshelyre történő megemelésének ideje 2018.12.31-én lejár.

A családsegítői létszám növelését a két tartós gyermekvállalásról visszatérő kolléga szabadsága és gyermekei betegségének ideje alatti helyettesítési feladatok ellátása indokolta.

Az elmúlt egy év igazolta, hogy szükség volt a helyettesítő családsegítői álláshelyre, mivel a szabadságok és a munkavállalók vagy a gyermekük betegségének (műtét) ideje alatt, másként nem tudtuk megoldani a folyamatos munkavégzést, az öt településen. Több alkalommal előfordult, hogy minkét családsegítő, gyermeke betegsége miatt, egy időben maradt otthon, miközben a harmadik családsegítő is beteg lett.

A jövő évben is fennállnak ezek a problémák, mivel a két munkavállaló férje továbbra is külföldön dolgozik, a közeli családtagok támogatására nem számíthatnak, ezért ők kényszerülnek otthon maradni gyermekük betegségének ideje alatt, mivel másként nem tudják megoldani a kicsik felügyeletét.

A távollétek ideje alatt 1 fő családsegítővel nem tudjuk az öt településen a feladatot ellátni.

A helyettesítő álláshely meglétét indokolja az is, hogy az ellátotti létszámunk a tavalyi évben növekedett, akár a gondozott családok számát, akár az egyszeri segítségnyújtásban részesülők számát vesszük alapul.

A probléma 2019.01.01. - 2019.12.31. közötti időszakban, az elmúlt egy év tapasztalata alapján, a helyettesítő családsegítő 30 órában történő továbbfoglalkoztatásával megoldódna.

A tavalyi évben megnövekedett az adminisztrációs feladatok ellátása. (napi jelentések, egyszeri segítségnyújtásban részesülők napi adminisztrációja, a teljes intézményi napi iktatás, személyi anyagok kezelése stb.)

Ahhoz, hogy a szakmai munka színvonalát továbbra is fenn tudjuk tartani, szükséges, hogy az adminisztrátori munkakört ellátó munkavállaló továbbra is heti 30 órában végezze a tevékenységét.

A családsegítő egy évre szóló továbbfoglalkoztatása és az adminisztrátori álláshely heti 30 órában történő határozatlan idejű meghosszabbítása, az idei évet alapul véve, a jövő évben előreláthatólag nem jelentene plusz költséget a fenntartó önkormányzatok részére, csak abban az esetben, ha a garantált bérminimum a 2019-es évben megemelésre kerül.

Kérem a tisztelt képviselő-testület, hogy a fent leírtakat figyelembe véve, a Gondozási Központ Család- és Gyermekjóléti Szolgálatának álláshely számát, 5,5 álláshelyben továbbra is támogatni és a társulási tanácsnak javasolni szíveskedjen, azzal a változtatással, hogy a 0,75 családsegítő álláshely 2019.01.01.-2019.12.31-ig, míg az adminisztrátori 0,75 álláshely határozatlan idejű legyen.

**H a t á r o z a t i j a v a s l a t :**

**javaslat a Gondozási Központ létszámának meghatározásáról szóló TT határozat I. módosítására**

Bátaszék Város Önkormányzat Képviselő-testülete javasolja a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás Társulási Tanácsának a Gondozási Központ létszámának meghatározásáról szóló 7/2018.(VII.27.) TT határozat 1. a) pontjának módosítását, mely szerint

1. az adminisztrátor 0,75 álláshely határozatlan időre, míg
2. a családsegítő 0,75 álláshely 2019. január 01-jétől 2019. december 31-éig

kerüljön megállapításra.

*Határidő:* 2018. november 7.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* Társulási Tanács elnöke

társult önkormányzatok polgármesterei

Gondozási Központ vezetője